আমাদেরও এখন কোষের ন্যায় হতে হবে। নিজের নিজের স্বার্থকে না দেখে সবার আগে দেশ ও জাতিকে নিয়ে ভাবতে হবে। ইস্পাত কঠিন ঐক্যবদ্ধ হয়ে বর্তমানের সংকটময় পরিস্থিতি এবং আসন্ন সংকট থেকে জাতিকে উদ্ধার করার আপ্রাণ প্রচেষ্টা করতে হবে। মনে রাখতে হবে, আমরা সবাই এই মাটির সন্তান। এই বাংলা মায়ের কোল যতদিন থাকবে ততদিন আমরা সুরক্ষিত। এই বাংলাকে রক্ষার জন্য এখন যদি ঐক্যবদ্ধ না হই তবে সব শেষ হয়ে যাবে। এই জাতি একটি দেহের ন্যায় এবং আপনি আমি আমরা সবাই সেই দেহের একেকটি কোষ। তাই আমাদের সম্মিলিত প্রচেষ্টাই পারে জাতিকে উন্নতির দিকে নিয়ে যেতে ও আসন্ন সংকট থেকে মুক্ত করতে। মনে রাখবেন, আপনি এই জাতির ঠিক ততটাই গুরুত্বপূর্ণ সম্পদ যতটা দেহের জন্য কোষ।